  Майя Бывальцева 30-тӥ коньывуонэ «Лэсьтэмын Удмуртиын» форум улсын элькунысь туризм удысысь компаниослэн кивалтӥсьёссы но ӧнерчиос понна дышетон программа ортчоз, иворто радъясьёс. Ужрадэ пыриськисьёс улосвылъёслэсь туризмъя брендъёсты, туризмъя но ивортодэтъя коммерци центръёсты кылдытон ласянь ужан амалъёсты эскерозы, мерлыко вотэсъёсын но иворъёсты вӧлмытӥсь ёзэсъёсын ужан, ӵектосъёсты быдэстон понна коньдон утчан но кыскон амалъёс сярысь вераськозы. Озьы ик «Туризм как бизнес» конференци но Андрей Катаевлэн «Мастерская регионального туризма» семинар ортчоз. Ӧнерчи улосвыл туризмлэн ёзсӧзнэтэз (структураез), улосвыл но улосвылкуспо турмаршрутъёсты радъян но ужрадъёсъя ӵектосъёсты быдэстон сярысь вералоз. «Туризмез азинтонын Удмуртия шонер вамышъёс лэсьтэ, Россиысь туризм вӧлметын со умой возьматӥське. Сое ивортодэтъя ресурсъёсты учкыса, улосвылын быдэсъяськись ӵектосъёсъя валаны луэ. Со дыре ик туризмлэн улосвылэз азинтон сӧзнэтын интыез сярысь вераськыны кулэ. Со понна улосвыл туризмлэсь ёзсӧзнэтсэ умой валаны, сое оглом адӟыны но солэн котькуд люкетэныз кусыпъёсты радъянэз валаны кулэ», - вера «Мастерская регионального туризма» огазеяськонлэн кивалтӥсез Андрей Катаев. Семинаре лыктэмъёсын ӵош Удмуртиын туризмлэсь ёзсӧзнэтсэ эскерозы но сое азинтонъя ужанрадлыкез пусъёзы. «Лэсьтэмын Удмуртиын» форум Ижкарын 30-тӥ коньывуонысен 2-тӥ шуркынмонозь ортчоз. Валтӥсь темаосыз луозы туризм, инновациос, инвестициос но дышетон. Радъясьёс – «Удмурт Элькунэз азинтонъя корпорация» акционер огазеяськон (АО «Корпорация развития Удмуртской Республики» ) но улосвыл кивалтэт. Форуме пыриськон дунтэк. Ужанрадлыкен тодматскыны но пусйиськыны ужрадлэн  луэ.  Тегъёс: Туризм Дышетон Ижкар Удмуртия Удмуртиысьтуризм  